సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Priya Varrier Tattoo: ప్రియా వారియర్ పచ్చబొట్టు‌ అసలు గుట్టు!
‘లవర్స్ డే’ పేరుతో ప్రేమికుల దినోత్సవం నాడు లవర్స్‌ని పలకరించబోతుంది కన్నకొట్టుడు పిల్ల ప్రియా వారియర్. ఆమె నటించిన ‘ఒరు ఆడార్ లవ్’ చిత్రాన్ని తెలుగులో లవర్స్ డే పేరుతో విడుదల చేస్తున్నారు. ఈ మూవీ ఆడియో వేడుకకు హైదరాబాద్ వచ్చిన ప్రియా వారియర్ ప్రత్యేక ఆకర్షణగా నిలిచింది.
Samayam Telugu | Updated:
Jan 24, 2019, 02:11PM IST
హైలైట్స్
‘లవర్స్ డే’ ఆడియో వేడుకలో ప్రత్యేక ఆకర్షణగా నిలిచిన ప్రియా వారియర్
కెమెరాల ఫోకస్ మొత్తం ఆమె పచ్చ బొట్టుపైనే
ఇంతకీ ఆ పచ్చబొట్టుకి అర్ధం ఏంటి?
కన్నుగీటి కుర్రకారు హృదయాలను కొల్లగొట్టేసిన మలయాళ సుందరి ప్రియా ప్రకాష్ వారియర్ ప్రపంచ వ్యాప్తంగా పాపులర్ అయ్యింది. ఆ ఒక్క సన్నివేశంతో ‘ఒరు ఆడార్ లవ్’ మలయాళ చిత్రానికి సింగిల్ హ్యాండ్‌తో తిరుగులోనే క్రేజ్‌ని తీసుకువచ్చింది ప్రియా. దీంతో ఈ చిత్రాన్ని ‘లవర్స్ డే’ పేరుతో తెలుగులోనూ విడుదల చేస్తున్నారు. ఫిబ్రవరి 14న ప్రేమికుల దినోత్సవం సందర్భంగా ఈ మూవీని విడుదల చేస్తున్నారు. ఈ మూవీ ప్రమోషన్స్‌లో భాగంగా బుధవారం నాడు హైదరాబాద్‌‌లో ఆడియో వేడుకను నిర్వహించారు. ఈ వేడుకకు స్టైలిష్ స్టార్ అల్లు అర్జున్ ముఖ్య అతిథిగా హాజరయ్యారు.
ఈ వేడుకలో నాజూకు అందాలతో కవ్వించే కళ్లతో స్పెషల్ అట్రాక్షన్‌గా నిలిచింది మల్లూ బ్యూటీ ప్రియా వారియర్. కన్నుగీటి ప్రపంచ వ్యాప్తంగా ఉన్న కెమెరాలను తనవైపు తిప్పుకున్న ఈ బ్యూటీ.. నిన్న జరిగిన ఆడియో వేడుకలోనూ కెమెరాలకు రెస్ట్ లేకుండా చేసింది. అయితే ప్రియా అందాలతో పాటు ఆమె చాతిపై భాగంలో ఉన్న పచ్చబొట్టుపై అన్ని కెమెరాలు ఫోకస్ అయ్యాయి.